अर्नब गोस्वामी की गिरफ्तारी का तरीका निंदनीय: NBA
NBA ने महाराष्ट्र के मुख्यमंत्री से अपील की है कि अर्नब गोस्वामी के साथ उचित व्यव्हार किया जाए और किसी भी प्रतिशोध के लिए राज्य की शक्तियों का इस्तेमाल न किया जाए।
नई दिल्ली। देश के टेलिविजन न्यूज चैनलों के संगठन न्यूज ब्रॉडकॉस्टर्स एसोसिएशन (NBA) ने रिपब्लिक टीवी के एडिटर इन चीफ अर्नब गोस्वामी की गिरफ्तारी के तरीके की निंदा की है। NBA ने प्रेस रिलीज जारी कर रहा है कि “जिस तरह से रायगढ़ पुलिस ने रिपब्लिक टीवी के एडिटन इन चीफ अर्नब गोस्वामी को गिरफ्तार किया है, वह निंदनीय है। पुलिस के मुताबिक गोस्वामी को 2018 के एक मामले, जिसमें अर्नब पर आत्महत्या के लिए प्रेरित करने का आरोप है, उस संबंध में गिरफ्तार किया गया है। NBA उसकी गिरफ्तारी के तरीके का समर्थन नहीं करता। भले ही NBA उसकी पत्रकारिता से सहमत नहीं है, लेकिन एक मीडिया एडिटर पर अधिकारियों द्वारा इस तरह की बदले कार्रवाई की निंदा करता है। मीडिया कानून से ऊपर नहीं है लेकिन तय प्रक्रिया का पालन होना जरूरी है।”NBA ने महाराष्ट्र के मुख्यमंत्री से अपील की है कि अर्नब गोस्वामी के साथ उचित व्यव्हार किया जाए और किसी भी प्रतिशोध के लिए राज्य की शक्तियों का इस्तेमाल न किया जाए।  